# Benita Koch-Otte

Benita Koch-Otte (Stuttgart, 23 de maig de 1892 - Bielefeld, 26 d'abril de 1976) era una teixidora, dissenyadora i artista tèxtil alemanya, que va estudiar a la Bauhaus. Va ser professora de la Universitat d'Art i Disseny de Burg Giebichenstein.

## Biografia

Benita Otte va néixer el 23 de maig de 1892 a Stuttgart, Alemanya.
En acabar els estudis a l'Institut de Krefeld, Otte va ensenyar dibuix i educació física a Uerdingen. L'any 1920 es va matricular a la Bauhaus de Weimar, on va estudiar al taller tèxtil. Més tard va ser empleada del taller, treballant estretament amb Gunta Stölzl. Otte va deixar la Bauhaus el 1925.
Tot i que va treballar principalment com a teixidora, en diverses ocasions Otte va produir obra més enllà d'aquest suport artístic. Entre aquestes, destaca el seu disseny de 1923 per a la cuina de Haus am Horn a Weimar, el qual va inspirar a Margarete Schütte-Lihotzky per al disseny de la cuina Frankfurt l'any 1926.
Després de deixar la Bauhaus, Otte va exercir com a cap del taller de costura de la Kunstgewerbeschule Burg Giebichenstein, una universitat d'arts a Halle, actualment anomenada Burg Giebichenstein Kunsthochschule Halle (Universitat d'Art i Disseny de Burg Giebichenstein). L'any 1929 es va casar amb el fotògraf txec Heinrich Koch que havia estudiat amb Otte a la Bauhaus.
Diversos professors i alumnes de la Bauhaus van treballar a l'escola, incloent: Gerhard Marcks, el rector de 1928-1933; Hans Wittwer, qui va dirigir el departament d'arquitectura; Marguerite Friedländer i Erich Consemüller. Després de l'ascens Nazi al poder el 1933, Koch-Otte i altres persones del personal considerades avantguardistes van ser acomiadades de l'escola.
Després d'això, Koch-Otte i el seu marit es van mudar a Praga. Heinrich Koch va morir en un fatal accident el 1934 i ella va tornar a Alemanya, on va ensenyar a la Fundació Bodelschwingh Bethel (Bodelschwinghsche Stiftungen Bethel), un hospital psiquiàtric situat al districte Bethel de Bielefeld. A l'hospital, Koch-Otte feia tallers de costura per a pacients. Va treballar en la fundació fins a la seva jubilació, el 1957.
Koch-Otte va morir el 26 d'abril de 1976 a Bielefeld.
El carrer Benita Koch-Otte (Benita-Otte-Straßi), a Erfurt, va ser nomenat en memòria de l'artista.

## Referències

* ↑ Rössler, Elizabeth Otto & Patrick. Bauhaus Women: A Global Perspective (en anglès). Bloomsbury Publishing, 2019-03-21, p. 42-43. ISBN 978-1-912217-97-7.
* 1 2 3 4 5 «Benita Koch-Otte» (en anglès). Bauhaus Kooperation, 2021. Arxivat de l'original el 6 de maig 2021. [Consulta: 24 febrer 2021].
* ↑ Markgraf, Monika (ed.) (2018) Bauhaus World Heritage Site (English edition). Leipzig: Spector Books
* ↑ Blümm, Anke; Ullrich, Martina (eds) (2019) Haus am Horn. Múnic: Hirmer Verlag / Klassik Stiftung Weimar
* 1 2 Dolgner, Angela (ed.) (1993) Burg Giebichenstein. Die hallesche Kunstschule von den Anfängen bis zur Gegenwart; Staatliche Galerie Moritzburg, Halle, 20. März bis 13. Juni 1993; Badisches Landesmuseum, Karlsruhe, 25. Juni bis 12. September 1993. Halle: Staatliche Galerie Moritzburg
* ↑ Krause. «Die Bauhaus-Weberin Benita Koch-Otte» (en alemany). Architektur, Design & Interior - AD Architectural Digest, 13-10-2018. [Consulta: 28 març 2019].

## Enllaços externs

* Bauhaus100. Benita Koch-Otte Arxivat 2019-03-28 a Wayback Machine.